MK sēdes protokollēmuma projekts 21-TA-326
Izdrukāts 29.07.2026. 22.37 - 2.0 Redakcija
Ministru kabineta sēdes protokollēmums

Noteikumu projekts "Grozījumi Ministru kabineta 2016. gada 3. maija noteikumos Nr. 279 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi""

· 1. Pieņemt iesniegto noteikumu projektu.
· Valsts kancelejai sagatavot noteikumu projektu parakstīšanai.
· 
· 2. Atļaut Ekonomikas ministrijai, saskaņā ar Ministru kabineta 2020. gada 22. septembra sēdes protokola Nr. 55 (TA-1644, 30.§) 2.1. apakšpunktu Eiropas Savienības struktūrfondu un Kohēzijas fonda (turpmāk – ES fondi) atbildīgajām iestādēm un Centrālajai finanšu un līgumu aģentūrai kā Eiropas Savienības fondu sadarbības iestādei (turpmāk – sadarbības iestāde) līdz ES fondu 2014.-2020.gada plānošanas perioda beigām atbilstoši kompetencei veikt nepieciešamās darbības virssaistību kompensēšanai no ES fondu atbrīvotā finansējuma, tas ir, ietaupījumus projektā, kas rodas pēc visu projektā plānoto darbību īstenošanas, neatbilstoši veiktos izdevumus un vienošanās/līgumu par projekta īstenošanu laušanas rezultātā atbrīvoto finansējumu nepārdala citiem projektiem vai jaunām projekta darbībām. Šo ierobežojumu nepiemēro uz vienošanās/līgumu par projekta īstenošanu grozījumu priekšlikumiem par ES fondu finansējuma atbrīvošanu, kas iesniegti sadarbības iestādē pirms vai viena mēneša laikā pēc šī protokollēmuma spēkā stāšanās, pārdalīt finansējumu no Darbības programmas “Izaugsme un nodarbinātība” 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas ietvaros uz Darbības programmas “Izaugsme un nodarbinātība” 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākumu “Reģionālie biznesa inkubatori un radošo industriju inkubators”.
· 
· 3. Latvijas Investīciju un attīstības aģentūrai divu nedēļu laikā pēc noteikumu projekta spēkā stāšanās iesniegt Centrālai finanšu un līgumu aģentūrai noslēgtās vienošanās grozījumus, palielinot finansējumu un sasniedzamos rādītājus uz 2023.gada 31.decembri.

